**Темæ: Дун-дунейыл балц. Африкæ**

 **Мивдисджыты дзырдарæзт**

Нысантæ: 1. Ахуыргæнинæгтæ мивдисæгæй цы зонындзинæдтæ райстой, уыдон зæрдыл æрлæууын кæнын мæ фæуарæхдæр кæнын, æрдзурын мивдисджыты дзырдарæзтыл.

2. Ахуыр кæнын хъуыдытæ раст дзурын, хатдзæгтæ кæнын, дзырдуат хъæздыгдæр кæнын.

3. Рæзын кæнын цымыдисдзинад æндæр адæмты цард æмæ æгъдæуттæм.

Урочы хуыз: урок-балц.

Урочы фæлгонц: видеоæрмæг, компьютерон презентацитæ, 7-æм къласы ирон æвзаджы чиныг.

Урочы эпиграф: Хурмæ кæсын дæр зонын хъæуы (æмбисонд)

 Урочы цыд:

1.Бацæттæгæнæн рæстæг.

-Уæ бон хорз, нæ зынаргъ уазджытæ æмæ нæм алыбон æгас цæут!

2. Ног æрмæгыл куыст.

( Хъуысы ирон музыкæ, æвдыст цæуынц слайдтæ Ирыстоны къамтимæ.)

Нæ урокæн эпиграфæн райстон ирон æмбисонд. Цымæ йын йæ мидис куыд бамбæрстат? Куыд æй ис зæгъæн æндæр хуызы? Дзуапп: Алцæмæн дæр ис æгъдæу.

 Дзурынц радыгай:

-Дар-иу дæ зæрдыл, мæ кæстæр, æдзух:

-Хистæрмæ раздæр нæ фæдæттынц къух.

Ноджы ма æгъдæуттæй ахæмтæ зон:

Ирмæ куыд кæстæрæй нуазгæ у дон.

Хистæр æрбацыд- дæ бынатæй сыст,

Кусыс, фæуадз уæд дæ цыфæнды куыст.

Намысæн аргъгæнæг макуы у сомæй,

Дзур- и у хæдзармæ нæлгоймаджы комæй

Хорзы æвзæрæй кæмдæриддæр хат:

Зонын иронау – ирон лæгæн кад.

-Хъусын ныййарджытæм-алкæйы хæс

Уыдоны фæндиаг, мах фæндиаг рæз.

2. Ацы ныстуантæ сты ирон адæмы æгъдæутты тыххæй, фæлæ алы адæммæ дæр ис йæхи царды уаг, йæхи æгъдæуттæ. Цæмæй æндæр адæмты æгъдæуттæ базонæм, уый тыххæй нæ хъæуы абалц кæнын. Абон махмæ æнхъæлмæ кæсы

тынг дард фæндаг. Нæ балц кæдæм у, уый та мын зæгъдзыстут уæхæдæг мæнæ экраныл цы нывты рæнхъ фендзыстут, уыдонмæ гæсгæ.

(Хъуысы Африкæйаг музыкæ, æвдыст цæуынц Африкæйы нывтæ.)

-Уæдæ нæ балц кæдæм уыдзæн?

-Африкæмæ

Тынг раст. (Зæгъын урочы темæ æмæ йæ тетрæдты ныффыссын.)

Балцы цæугæйæ, адæймаг бацагуры, цы бæстæмæ цæуы, уый хорз чи зоны, ахæм адæймаджы. Кæнæ та йын вæййы æххуысгæнæг – **гид.**

Байхъусæм-ма уæдæ нæ гидтæм. Уыдон нын радзурдзысты Африкæйы тыххæй.

2-аг фæлтæрæн.

 Æдзæрæг бæстæйы æдзæрæг зæхх

 Дзырдуатон куыст:

 Слайд 1

Дюнæ – змисджын рагъ æдзæрæг бæстæты

Туарегтæ-Африкæйы знæмтæй иу

Куынæг кæнын-сафын

 Алæмæты-диссаджы, аргъауы

Хæс: Тексты ссарут нывты мидис æвдисæг бынæттæ æмæ сæ бæкæсут

-Цы уæм фæкастит цымыдис? Цавæр адæм сты туарегтæ?

-Мæнмæ диссаг фæкаст уазæг кæй нæ уарзынц, уый.

-Ирон адæммæ уазæг у Хуыцауы уазæг.

Хæдзармæ уын уыд хæслæвæрд ссарын æмбисæндтæ адæмты æхсæн ахастдзинæдты тыххæй, уазæг æмæ фысымы тыххæй:

1. Бæстæн æгъдау вæййы, хъæуæн та фæтк. 4. Уазæг буц у
2. Дунейыл æгъдауæй хистæр ницы ис. 5. Уызæг фысымы бар у.
3. Цыхъæумæ бацæуай, уый æгъдау кæн. 6. Хорз уазæг фарнхæссæг у

7. Æнахуыр уазæг æфсæрмæй æфсæст у.

-Тексты фембæлдыстæм “Тенерейы бæлас”, зæгътæ, цавæр бæлас у?

-Ирыстоны хъæдтæ та цавæр бæлæстæй хъæздыг сты?

-Цæмæн хонынц туарегты “æрвхуыз адæм”? Ссарут тексты уыцы бынат æмæ йæ бакæсут.

**Релаксации.**

Ныр та чысыл аулæфæм (хъуысы музыкæ “чунга – чанга”

4. Куыд загътам, афтæмæй нæ абоны грамматикæйы темæ та у мивдисджыты дзырдарæзт, фæлæ уал сфæлхат кæнæм рацыд æрмæг:

-Цавæр ныхасы хай хонæм мивдисæг?

-Цал афоны йын ис, цал цæсгом, нымæц æмæ йын здæханы ис? Ранымайут-ма сæ.

-Нæ зæрдыл –ма æрлæууын кæнæм мивдисджытæ цавæр разæфтуанты руаджы арæзт цæуынц.

-а-ра-ба-æр-æрба-фæ-ны-с.

Мивдисджытæ сæ арæзтмæ гæсгæ вæййынц: хуымæтæг æмæ вазыгджын.

(Чиныгимæ куыст)

Рафæлдах канут 59 фарс æмæ бакæсæм раиртаст.

5. Фæлтæрæнтыл куыст. Кълас дихгонд цæуы 2 къордыл æххæст кæнынц 1-аг фæлтæрæн, 60 фарс.

 1-къорд 2-къорд

Базыдтон æрбынат кодта

Фæйлауы араст сты

Сæхгæнынц фæндаг амыдта

Стухынц скунæг кодтой

Сахуырсы Бахæццæ уай

Хонынц Рохуаты зайынц

Фæцыдысты пайда кæнынц

Федтой нымад у.

3. Тексты ссарут мивдисджытæ æмæ сæ ныффыссут æргомон здæхæны ивгъуыд æмæ суинаг афоны 1-аг цæсгомы бирæон нымæцы:

фæйлауы-фæйлыдтам-фæйлаудзыстæм стухын-стыхтам-стухдзыстæм

хонын-хуыдтам-хондзыстæм амыдта-амыдтам-амондзыстæм

1. Хæс

Ацы мивдисджытæм бафтаут алыхуызон разæфтуантæ.

Ныффыссут сæ æргомон здæхæны ивгъуыд афоны иууон нымæцы, 2-аг цæсгомы, фæнысан кæнут разæфтуантæ

зонын-зыдтай-базыдтай

амонын-амыдтай-бацамыдтай-фæцамыдтай-ацамыдтай

араст сты

цæуын-ацыдтæ-æрцыдтæ-æрбацыдтæ-бацыдтæ-ссыдтæ-фæцыдтæ.

6. Бакæсæм-ма нæ урочы эпиграф æмæ ссарæм мивдисæг, цавæр у йæ арæзтмæ гæсгæ?

7. Урочы хатдзæгтæ (Рефлекси)

Беседæ:

-Цæуыл дзырдтам абон урочы?

-Чи уæ цы базыдта ногæй?

-Цы уæм фæкаст цымыдисаг урочы?

-Цы ис æмхуызон ирон кафт æмæ африкæйы кæфтыты? –Ритуалон сты.

-Цы балхæдтаиккам Африкæйы нæхицæн?

(амулеттæ, банантæ, гуымсæг, маскæ, сувениртæ).

8. Хæдзармæ куыст

22 урок, ф. 6